નિવૃત્ત કર્મચારીઓ કચેરીમાં આવે ત્યારે તેમને પ્રેમથી આવકારી, સન્માન જાળવી, સંવેદનાપૂર્વક તેમને મળતા લાભ સહિતની કામગીરી ઝડપથી પૂર્ણ કરી આપજો તેવી ટકોર જિલ્લા વિકાસ અધિકારી કરી હતી. મહેસાણા જિલ્લા પંચાયત તથા તાબા હેઠળની કચેરીઓમાં ફરજ બજાવતા ૩૮ કર્મચારીઓ ૩૦ જૂને વય નિવૃત્ત થતાં જે-તે તાલુકા કક્ષાની કચેરીએ તેમને સ્વમાનભેર શુભેચ્છાઓ પાઠવી સરકારી ગાડીમાં ઘર સુધી પહોંચાડવાની પરંપરાનું પાલન કરાયું હતું. જિલ્લા પંચાયતના હોલમાં સ્થાનિક ૯ કર્મચારીઓનો શુભેચ્છા વિદાય સમારોહ શનિવારે યોજાયો હતો.